### Resumé

Lodsejerne af matr.nr. 5am, 1f og 1h Mørkholt By, [adresse] og 12b [adresse], [adresse] har anmodet om en lokalplan for et sommerhusområde i [adresse] ved [adresse]. Området er udlagt i [adresse] 2021 og bliver lagt ind i den nye Kommuneplan 2025- 2037.

Lokalplanområdet ligger som et bindeled mellem et nyt sommerhusområde ved [adresse] mod nordvest og det ældre sommerhusområde langs kysten mod øst.

Lokalplanen giver mulighed for udstykning af 30 grunde til sommerhusformål. Der planlægges for et åbent område med særlig sommerhuskarakter.

### Sagsfremstilling

Billede af Oversigtskort kommer når NetGis virker igen.. (samme gælder for bilag: Udkast til kortbilag 3, fremtidige forhold)

##### **Lokalplanens indhold**

Lokalplanområdet ligger i dag som græs og landbrugsarealer midt i et ellers udbygget sommerhusområde i [adresse]. De 4 lodsejere har anmodet om en lokalplan for området, som er en del af 4 matrikler, der tilsammen er 8,3 ha., og som er visuelt er opdelt af beplantningsbælter.

Mod vest er området afgrænset af et skovareal med §3 natur. Mod syd og øst grænser lokalplanområdet op imod det ældre eksisterende sommerhusområde. Herigennem er der adgang til [adresse].

Der planlægges for 30 sommerhusgrunde med en grundstørrelse på 1200-1800 m2. Bebyggelse på grundene må maksimalt være 180 m2 + 50 m2 sekundær bebyggelse som carport, skur og lignende uanset størrelse på grunden. Mod sydøst planlægges der for regnvandsbassiner i de lavest liggende arealer.

Det ønskes, at området skal have karakter af et klassisk sommerhusområde, hvorfor al bebyggelse skal fremstå med facader primært opført i træ og tage med lave grå/sorte tagflader eller med græs.

Vejene udlægges i grus med mulighed for at lave trug til at lede regnvand i den ene side. Eksisterende beplantning bevares i størst muligt omfang, og ny beplantning skal plantes som solitære træer eller mindre grupper af træer og buske. Der må ikke plantes hække i skel, da der ønskes en glidende overgang mellem ejendommene, som ikke er skarpt defineret, som i et parcelhusområde.

##### **Særlige planmæssige forhold**

Det er en forudsætning for lokalplanen, at:

* der laves et aftalegrundlag mellem ny ejer af matr. 12b og grundejerforeningen, der ejer en del af vejen, for en overkørselsret fra [adresse] via [adresse] i øst,
* Der udarbejdes en vandhåndteringsplan efter nærmere jordbundsprøver og vurderinger heraf.

Det stræbes at nå Plan- og Landdistriktsstyrelsens deadline for endelig vedtagelse af lokalplanen inden den 15.01.2026

##### **Vurdering af afledte konsekvenser**

Der bliver ikke udarbejdet en helhedsvurdering, da planen omfatter sommerhuse, der ikke må benyttes som helårsboliger. Derfor vil planen ikke få konsekvenser for kapaciteten på daginstitutions- og skoleområdet.

##### **Høringsperiode**

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelse af offentligheden.

##### **Overtagelsespligt/Frafaldserklæring**

Lokalplanområdet er privatejet og overføres fra land- til byzone. Det er aftalt med ejerne, at der underskrives en frafaldserklæring.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1435 igangsættes.

### Beslutning

Godkendt.

Anders Schultz var fraværende.